Okresná prokuratúra Prešov 
Masarykova 16, 080 97 Prešov 	

Sp. zn. : 3 Pv 699/12/7707	Prešov, 13.12.2012
EEČ : 2-58-12-2012

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Prešov
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 09. 05. 2012 v čase asi o 16.50 hod. v Prešove viedla po ulici Grešovej v smere na ulicu Štefánikovu, osobné motorové vozidlo značky XXXXX XXXXX, jeho vedeniu nevenovala plnú pozornosť a narazila do pred ňou stojaceho vozidla značky XXXXX vodičky XXXXX XXXXX, následne vozidlo XXXXX narazilo do zadnej časti vozidla XXXXX XXXXX, vodiča XXXXX a vozidlo XXXXX narazilo do zadnej časti vozidla XXXXX, vodiča XXXXX, pričom  XXXXX XXXXX utrpela vyvrtnutie krčnej chrbtice s dobou liečenia a práceneschopnosťou od 09. 05. do 30. 05. 2012.

Podľa §216 odsek 2 Trestného poriadku je určená obvinenej skúšobná doba v trvaní 12 mesiacov.
XXXXX
Odôvodnenie:
	Uznesením policajta Okresného riaditeľstva PZ, Okresného dopravného inšpektorátu  XXXXX sp. zn. ORP-208/DI-PO-2012 z 30. 08. 2012 bolo začaté trestné stíhanie a súčasne vznesené obvinenie XXXXX za prečin ublíženia na zdraví podľa § 158 Trestného zákona, na tom skutkovom základe ako je uvedené vo výrokovej časti tohto uznesenia.

	Obvinená XXXXX vyhlásila, že spáchala skutok, za ktorý je stíhaná. Bola poučená  v zmysle § 216 ods. 1 Trestného poriadku o podmienkach podmienečného zastavenia trestného stíhania a s týmto postupom aj výslovne súhlasila.

	Poškodená XXXXX XXXXX si neuplatnila nárok na náhradu škody. 
	Obvinená v evidenčnej karte vodiča za posledných päť rokov má dva záznamy. Súdne trestaná nebola.

	Pri prečine ublíženia na zdraví podľa § 158 Trestného zákona je možné uložiť trest odňatia slobody až na jeden rok.

	Podľa § 216 ods. 1 Trestného zákona v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby podmienečne zastaviť trestné stíhanie, ak

a)	vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne
b)	nahradil škodu, ak bola činom spôsobená alebo s poškodeným o jej náhrade uzavrel dohodu alebo urobil iné potrebné opatrenia na jej náhradu,
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

Podľa ods. 2 § 216 Trestného poriadku v uznesení o podmienečnom zastavení trestného stíhania sa určí skušobná doba na jeden rok až päť rokov. Skúšobná doba sa začína právoplatnosťou uznesenia o podmienečnom zastavení trestného stíhania.

	Vzhľadom k uvedeným skutočnostiam boli splnené všetky podmienky obsiahnuté v § 216 ods. 1 Trestného poriadku a preto som rozhodol tak, ako je to uvedené vo výroku tohto uznesenia, trestné stíhanie vedené proti obvinenej XXXXX som podmienečne zastavil so skúšobnou dobou na 12 (dvanásť) mesiacov.

	Podľa § 217 ods. 1 Trestného poriadku upozorňujem obvinenú na to, že ak v priebehu skúšobnej doby nebude viesť riadny život, rozhodnem a to v prípade ešte aj počas skúšobnej doby, že v trestnom stíhaní sa bude pokračovať.

Poučenie:
Proti tomuto uzneseniu je prípustná sťažnosť, ktorú možno podať do 3 dní od jeho oznámenia na Okresnú prokuratúru XXXXX.
Sťažnosť má odkladný účinok.

Mgr. Michal Petrík
prokurátor